CELEX: 22004D1214(01)
Language: da
Date: 2004-10-26 00:00:00
Title: Afgørelse nr. 1/2004 truffet af Det Blandede Udvalg EU-Island og Norge nedsat ved aftalen indgået mellem Rådet for Den Europæiske Union og Republikken Island og Kongeriget Norge om disse landes associering i gennemførelsen, anvendelsen og udviklingen af Schengen-reglerne om ændring af afgørelse nr. 1/1999 af 29. juni 1999 om fastsættelse af udvalgets forretningsorden

14.12.2004   
            
            
               DA
            
            
               Den Europæiske Unions Tidende
            
            
               C 308/1
            
         Afgørelse nr. 1/2004 truffet af Det Blandede Udvalg EU-Island og Norge nedsat ved aftalen indgået mellem Rådet for Den Europæiske Union og Republikken Island og Kongeriget Norge om disse landes associering i gennemførelsen, anvendelsen og udviklingen af Schengen-reglerne om ændring af afgørelse nr. 1/1999 af 29. juni 1999 om fastsættelse af udvalgets forretningsorden
   (2004/C 308/01)
   DET BLANDEDE UDVALG HAR —
   under henvisning til artikel 15, stk. 2, i forretningsordenen (1) —
   TRUFFET FØLGENDE AFGØRELSE:
   Artikel 1
   Det blandede udvalgs forretningsorden ændres således:
   I artikel 1 tilføjes følgende tekst efter sidste punktum:
   
      »De delegationer, der repræsenterer Islands og Norges regeringer, kan afstå formandskabet for det blandede udvalg, når det mødes på højt embedsmandsplan og på ministerplan, til en anden delegation, der er rede til at varetage denne funktion.«
   
   Artikel 5, stk. 2, affattes således:
   
      »Mindst halvdelen af Rådets medlemmer, af Islands delegation og af Norges delegation på ministerplan samt Kommissionens medlem skal være til stede, for at det blandede udvalg kan træffe afgørelser.«
   
   Artikel 2
   Denne afgørelse har virkning fra datoen for vedtagelsen.
   Artikel 3
   Denne afgørelse offentliggøres i Den Europæiske Unions Tidende. Island og Norge er ansvarlige for dens officielle offentliggørelse i henholdsvis Island og Norge.
   
      Udfærdiget i Luxembourg, den 26. oktober 2004.
      
         
            På det blandede udvalgs vegne
         
         
            
         
            Formand
         
      
   
   
      (1)  EFT C 211 af 23.7.1999, s. 9.